wickkiey/tamil-wikipedia-chunked huggingface dataset:
# முக்குறியம்

## மரபணுவில் முக்குறியம்

பாரம்பரிய இயல்பொன்றைக் கட்டுப்படுத்தும் டி.என்.ஏ யின் ஒரு துணுக்கே மரபணுவாகும். இது உயிரியல் தகவல்களைக் கொண்டிருப்பதுடன், அத்தகவல்கள் குறிப்பிட்ட வரிசையில் அடுக்கப்பட்டிருக்கும் நியூக்கிளியோட்டைடுக்களில் பொதிந்திருக்கும் அல்லது குறியீடு செய்யப்பட்டிருக்கும். இந்த வரிசையில் அடுத்தடுத்து வரும் மூன்று நியூக்கிளியோட்டடுக்கள் இணைந்தே ஒரு முக்குறியம் எனப்படுகின்றது. ஒவ்வொரு முக்குறியமும் ஒரு அமினோ அமிலத்தைக் குறியீடு செய்வதால், மரபணுவிலிருக்கும் தொடர் வரிசையிலான முக்குறியங்கள் ஒரு குறிப்பிட்ட தொடர் வரிசையிலான அமினோ அமிலங்களைக் குறியீடு செய்யும். அந்த குறிப்பிட்ட அமினோ அமில வரிசையே குறிப்பிட்ட ஒரு புரதத்தை உருவாக்கும் தன்மையைக் கொண்டிருக்கும்.
# முக்குறியம்

## டி.என்.ஏ யில் முக்குறியம்

ஒவ்வொரு அமினோ அமிலத்தையும் குறிக்கும் முக்குறியங்கள் டி.என்.ஏ யில் காணப்படும். டி.என்.ஏ ஈரிழையில் ஒரு இழை குறியாக்க வரிசையையும், அடுத்த இழை, இக்குறியாக்க வரிசைக்கு ஈடுசெய் வரிசையையைக் (Complemenatary sequence) கொண்டதாகவும் இருக்கும். இதில் *குறியாக்க வரிசையைக் கொண்ட இழை குறியாக்க இழை (Coding strand)* எனவும், அதற்கு *ஈடுசெய் வரிசையை கொண்ட இழை படியெடுப்பு இழை (Template strand)* எனவும் அழைக்கப்படும். இரு இழைகளிலுமுள்ள தாங்கி மூலக்கூறுகளுக்கிடையில் ஏற்படும் ஐதரசன் பிணைப்புக்களால், இரு இழைகளும் இணைக்கப்பட்டிருக்கும். ஒரு இழையிலுள்ள குறிப்பிட்ட தாங்கி மூலக்கூறானது, அடுத்த இழையிலுள்ள ஒரு குறிப்பிட்ட தாங்கி மூலக்கூறுடன் மட்டுமே இணையும். அடினினானது அடுத்த இழையிலுள்ள தயமினுடனும், ஒரு இழையிலுள்ள சைற்றோசினானது, அடுத்த இழையிலுள்ள குவானினுடனும் மட்டுமே இணையும். இவ்வாறு இணையும் இரு தாங்கிகளையும் சேர்த்து இணைதாங்கி (base pair) எனலாம்.  
புரத மொழிபெயர்ப்பின் உயிர்வேதியியல் இயல்பு காரணமாக, மரபுசார் வழியில் ஆர்.என்.ஏ முக்குறிய அட்டவணையே பயன்படுத்தப்பட்டு வந்தது. ஆனால் தற்போது கணினிய உயிரியல் (Computational Biology), மரபணுத்தொகுதிக் கல்வி (Genomic studies) என்பவற்றில் ஏற்பட்ட வளர்ச்சி காரணமாக புரதங்களைப்பற்றிய ஆய்வு மரபணுத்தொகுதி மட்டத்தில் செய்யப்படுகின்றமையால், டி.என்.ஏ முக்குறிய அட்டவணையின் பயன்பாடு அதிகரித்துள்ளது.
# முக்குறியம்

## ஆர்.என்.ஏ யில் முக்குறியம்

செய்திகாவும் ஆர்.என்.ஏ யை உருவாக்கும் ஆர்.என்.ஏ படியெடுப்பின்போது, டி.என்.ஏ யிலிருக்கும் தாங்கிகளுக்கு எதிரான ஈடுசெய் தாங்கிகளே (Complementary bases) செய்திகாவும் ஆர்.என்.ஏ யில் படியெடுக்கப்படும். டி.என்.ஏ யின் படியெடுப்பு இழையுடன் (from Template strand) இணைந்தே ஆர்.என்.ஏ படியெடுப்பு நிகழ்வதனால், படியெடுப்பு இழையிலிருக்கும் தாங்கிகளுக்கு எதிரான ஈடுசெய் தாங்கிகளையே செய்திகாவும் ஆர்.என்.ஏ கொண்டிருக்கும். அதாவது டி.என்.ஏ யின் குறியாக்க இழையிலிருக்கும் அதே தாங்கிகளே செய்திகாவும் ஆர்.என்.ஏ யிலும் இருக்கும். ஆனால், டி.என்.ஏ யில் தைமின் இருக்கும் இடங்களில் எல்லாம் செய்திகாவும் ஆர்.என்.ஏ யூராசிலைக் கொண்டிருக்கும்.  
செய்திகாவும் ஆர்.என்.ஏ யிலிருக்கும் முக்குறியங்கள், அமினோ அமிலங்களை புரத உருவாக்கம் நிகழும் இரைபோசோம்களுக்கு எடுத்துவரும் இடம்மாற்றும் ஆர்.என்.ஏ க்களில் இருக்கும் எதிர் முக்குறியங்களை (anti-codon) அடையாளம் கண்டு இணை சேர்வதன் மூலம் புரதக்கூறில் வரவிருக்கும் அமினோ அமில வரிசையைத் தீர்மானிக்கும். முக்குறியங்களின் நியூக்கிளியோட்டைடுக்களில் இருக்கும் அடினின் (A), குவானின் (G), சைற்றோசின் (C), யூராசில் (U) ஆகிய தாங்கிகளே இணைசேர்வதில் (base pairing) உதவும்.
# முக்குறியம்

## அமினோ அமிலத்திலிருந்து முக்குறியம்

A, T (ஆர்.என்.ஏ யில் U), C, G என்னும் நான்கு நைதரசன் தாங்கிகள், மூன்று இணைந்த வரிசையை உருவாக்கும்போது, அவற்றில் மொத்தமாக 4<sup>3</sup> = 64 சேர்வகைகள் (combinations) ஏற்பட முடியும். இந்த 64 வகை முக்குறியங்களும் 20 வேறுபட்ட அமினோ அமிலங்களைக் குறியீடு செய்பவையாக இருக்கின்றன. எனவே ஒரு குறிப்பிட்ட முக்குறியம் ஒரு குறிப்பிட்ட அமினோ அமிலத்தை மட்டுமே குறியீடு செய்வதாக இருக்கையில், ஒரு அமினோ அமிலம் பல முக்குறியங்களால் குறியீடு செய்யப்படுகின்றது. இதனால், முக்குறியங்களில் இருந்து அமினோ அமிலம் இலகுவாக அடையாளம் காணப்பட முடியுமெனினும், ஒரு அமினோ அமிலத்தை வைத்து முக்குறியத்தை அடையாளப்படுத்தல் கடினம். இருப்பினும், இதனை ஓரளவு அறிவதற்கு International Union of Pure and Applied Chemistry என்னும் அமைப்பின் குறியெழுத்துக்களைப் பயன்படுத்தி நேர்மாறு முக்குறிய அட்டவணை உருவாக்கப்பட்டது. இந்த அமைப்பானது கருவமில வரிசைகளில் இருக்கும் நிறைவடையாத குறிப்பிட்ட தாங்கிகளுக்கான பெயரிடல் முறைக்கு சில குறியெழுத்துக்களைப் பயன்படுத்தியது.
# வார்ப்புரு:டி.என்.ஏ முக்குறிய அட்டவணை

**வழக்கமான முக்குறிய அட்டவணை**  
| } | C | A | G |  |  |  |
| --- | --- | --- | --- | --- | --- | --- |
| }}C | }CC | }AC | }GC
! C |  |  |  |
| }}A | (Leu/L) லியூசின் | }CA | }AA | நிறுத்த முக்குறியம் (*Ochre*) | }GA | நிறுத்த முக்குறியம் (*Opal*)
! A |
| }}G | }CG | }AG | நிறுத்த முக்குறியம் (*Amber*) | }GG | (Trp/W) டிரிப்டோபான்&nbsp;&nbsp;&nbsp;&nbsp;
! G |  |
| C}C | CCC | CAC | CGC
! C |  |  |  |
| C}A | CCA | CAA | (Gln/Q) குளூட்டமின் | CGA
! A |  |  |
| C}G | CCG | CAG | CGG
! G |  |  |  |
| A}C | ACC | AAC | AGC
! C |  |  |  |
| A}A | ACA | AAA | (Lys/K) லைசின் | AGA | (Arg/R) ஆர்ஜினின்
! A |  |
| A}G | (Met/M) மெத்தியோனின் | ACG | AAG | AGG
! G |  |  |
| G}C | GCC | GAC | GGC
! C |  |  |  |
| G}A | GCA | GAA | (Glu/E) குளூட்டாமிக் காடி | GGA
! A |  |  |
| G}G | GCG | GAG | GGG
! G |  |  |  |  
:1.<small>ATG என்ற முக்குறியம் ஆனது மெத்தியோனின் என்ற அமினோ அமிலத்தைக் குறியீடு செய்வதுடன், ஒரு ஆரம்பத் தளமாகவும் செயற்படுகின்றது. அதாவது செய்திகாவும் ஆர்.என்.ஏ யின் குறியாக்கப் பகுதியில் புரத உருவாக்கத்திற்கான மொழிபெயர்ப்பு ஆரம்பிக்கும் தொடக்க முக்குறியமாக உள்ளது.</small><noinclude>  
</noinclude>
# குவிவுக் கணம்

யூக்ளிடிய வெளியில் ஒரு பொருள் **குவிவு** (*convex*) ஆக இருக்கவேண்டுமாயின் அப்பொருளுக்குள் உள்ள ஒவ்வொரு சோடிப் புள்ளிகளுக்கும், அப்புள்ளிகளை இணைக்கும் கோட்டின் மீதமையும் எந்தவொரு புள்ளியும் அப்பொருளுக்குள்ளேயே அமைய வேண்டும். எடுத்துக்காட்டாக ஒரு திடக் கனசதுரம் குவிவானது; பிறை வடிவம் குவிவானது இல்லை. பிற வெளிகளுக்கும் இக்கருத்தைப் பொதுமைப்படுத்தலாம்.
# குவிவுக் கணம்

## திசையன் வெளியில்

வரைபடத்திற்கு (நீலம்) மேற்புறமுள்ள அதன் வெளிவரைபடம் (பச்சை) குவிவுக் கணமாக இருந்தால், இருந்தால் மட்டுமே, அச்சார்பு ஒரு குவிவுச் சார்பாக இருக்கும்.]]
*S* என்பது மெய்யெண்களின் மீதானதொரு திசையன் வெளி. இவ்வெளி யூக்ளிய தளங்களையும் உள்ளடக்கியது.  
*S* இல் அமையும் ஒரு கணம் *C* , **குவிவுக் கணம்** (*convex set*) இருக்க வேண்டுமானால் *C* இல் உள்ள அனைத்து *x* , *y* மற்றும் [0,1] இடைவெளியில் அமையும் அனைத்து *t* க்கும்  
:(1 &minus; *t* ) *x* + *t y* புள்ளியானது *C* இல் இருக்க வேண்டும்.  
அதாவது, *x* , *y* புள்ளிகளை இணைக்கும் கோடு *C* க்குள் அமையும்.  
மெய்யெண் கணம் **R** இன் குவிவுக் கணங்கள் அதன் இடைவெளிகளாகும். சீரான பலகோணங்கள், திட முக்கோணங்கள், திட முக்கோணங்களின் வெட்டுப்பகுதிகள் ஆகியவை யூக்ளிடிய தளத்தின் குவிவு உட்கணங்களுக்கு எடுத்துக்காட்டுகள்.
# குவிவுக் கணம்

## பண்புகள்

<math>S</math> ஒரு குவிவுக் கணம்; <math>u_1,u_2,\ldots,u_r</math> <math>S</math> இன் உறுப்புகள். <math>\lambda_1,\lambda_2,\ldots,\lambda_r </math> எதிரிலா எண்கள் மற்றும் <math>\lambda_1+\lambda_2+\cdots+\lambda_r=1</math> எனில்,
:<math>\sum_{k=1}^r\lambda_k u_k</math> எனும் திசையன் <math>S</math> இல் அமையும். இத்தகைய திசையன் <math>u_1,u_2,\ldots,u_r</math> ஆகியவற்றின் குவிவுச் சேர்வு எனப்படும்.
# குவிவுக் கணம்

## பண்புகள்

### வெட்டுக்களும் ஒன்றிணைப்புகளும்

ஒரு திசையன் வெளியின் குவிவு உட்கணங்களின் தொகுப்பிற்குப் பின்வரும் பண்புகள் உண்டு:
1. வெற்றுக்கணமும் முழு திசையன் வெளியும் குவிவுக் கணங்கள்.
1. குவிவுக் கணங்களின் வெட்டுக்கணம் குவிவுக் கணம்.
1. குறையாத் தொடர்முறையாகவுள்ள குவிவு உட்கணங்களின் ஒன்றிப்புக் கணம் குவிவுக் கணம்.  
மூன்றாவது பண்பான குறையாத் தொடர்முறையாகவுள்ள குவிவு உட்கணங்களின் ஒன்றிப்பிற்கு உட்பொதிவுள்ள கணங்களாக இருக்க வேண்டியது முக்கியமானது. இரு குவிவுக் கணங்களின் ஒன்றிப்புக் கணம் குவிவுக் கணம் அல்ல.
# நமது நெல்லைக் காப்போம்

**நமது நெல்லைக் காப்போம்** என்பது இந்தியாவின் பாரம்பரிய நெல் ரகங்களை கண்டுபிடித்து பாதுகாக்கும் செயல் திட்டமாகும். இந்தச் செயல் திட்டத்தை **கிரியேட்** என்கிற ஓர் தன்னார்வத் தொண்டு நிறுவனம் செயல்படுத்தி வருகிறது. இந்த செயல் திட்டத்தில் இந்தியாவின் பாரம்பரிய பல்வகை நெல்களைக் காப்பது தொடர்பான பரப்புரை, அவற்றின் மருத்துவக் குணங்கள் குறித்த பரப்புரை, விதை உற்பத்திக்காக ஒரு உழவர் வலைப்பின்னல், இயற்கை வேளாண்மை ஊக்குவிப்பு போன்ற பணிகள் இந்த செயல் திட்டத்தில் அடங்கும்.  
விதை நெல்கள் பாதுகாக்கப்பட அவை பயிரப்பட வேண்டும். அதற்காக **கிரியேட்**அமைப்பு அரிய விதை நெல்களை சேகரித்து விவசாயிகளுக்கு 2 கிலோ நெல்லை இலவசமாகத் தருவர். விவசாயிகள் அதைப் பயிரிட்டு 4 கிலோவாக அடுத்த ஆண்டு திருப்பித் தர வேண்டும்.  
நமது நெல்லைக் காப்போம் தமிழ்நாட்டு ஒருங்கிணைப்பாளர் கட்டிமேடு ஜெயராமன் ஆவார்.
# ஒளியின் துகள் கொள்கை

**ஒளியின் துகள் கொள்கை** (*Corpuscular theory of light*) என்பது ஒளியானது மிகமிக நுண்ணிய துகள்களால் ஆனது என்றும் அவை மிகமிக வேகமாக நேர்கோட்டில் செல்கின்றன என்றும் விளக்கும் ஐசக் நியூட்டனின் ஒளியியல் பற்றிய கொள்கையாகும். காம்டன் விளைவு, ஒளிமின் விளைவு போன்ற ஒளியியல் செயல்பாடுகளைச் சிறப்பாக விளக்க இக் கொள்கை பெரிதும் உதவுகிறது.
# ஒளியின் துகள் கொள்கை

## ஆதாரம்

A dictionary of science -ELBS
# ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்

**ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்** திருத்துறைப்பூண்டி அமைந்துள்ள ஒரு வேளாண் ஆய்வு நடுவமும் பண்ணையும் ஆகும். இந்த அமைப்பின் ஜெயராமன் ஆவார்.
# ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்

## செயற்பாடுகள்

- பல்வகை விதைகளைப் பாதுகாத்தல், பயிரிடல்
- பல்வகை விதைகளைப் பயிரிடும் விவசாயிகளின் வலைப்பின்னல்
- நெல் திருவிழா
- காய்கறி திருவிழா
- இயற்கை வேளாண்மை விழிப்புணர்வு
- வேளாண் ஆய்வு
# அச்சரப்பாக்கம்

**அச்சரப்பாக்கம்** அல்லது **அச்சிறுபாக்கம்** (*Acharapakkam*), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டம், மதுராந்தகம் வட்டம், அச்சரப்பாக்கம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.
# அச்சரப்பாக்கம்

## அமைவிடம்

சென்னை - திருச்சி தேசிய நெடுஞ்சாலையில் அமைந்த அச்சிறுபாக்கம் பேரூராட்சி, மாவட்ட தலைமையகமான செங்கல்பட்டிலிருந்து 39 கி.மீ. தொலைவிலும் மற்றும் மாநிலத் தலைநகரான சென்னையிலிருந்து 96 கி.மீ. தொலைவிலும் அமைந்துள்ளது. அச்சரப்பாக்கத்தில் தொடருந்து நிலையம் உள்ளது.
# அச்சரப்பாக்கம்

## பேரூராட்சியின் அமைப்பு

7.95 ச.கி.மீ. பரப்பும், 15 பேரூராட்சி மன்ற உறுப்பினர்களையும், 123 தெருக்களையும் கொண்ட இப்பேரூராட்சி மதுராந்தகம் (சட்டமன்றத் தொகுதி)க்கும் மற்றும் காஞ்சிபுரம் மக்களவைத் தொகுதிக்குட்பட்டதாகும்.
# அச்சரப்பாக்கம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,565 வீடுகளும், 10,362 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 89.80% மற்றும் பாலின விகிதம் 1,000 ஆண்களுக்கு, 1012 பெண்கள் வீதம் உள்ளனர்.
# அச்சரப்பாக்கம்

## கோயில்கள்

அச்சரபாக்கம் ஆட்சீஸ்வரர் கோயில் சம்பந்தர் பாடல் பெற்ற சிவாலயமாகும். செங்கல்பட்டு மாவட்டம், மதுராந்தகம் வட்டத்தில் அமைந்துள்ளது. விநாயகரை வணங்காது திரிபுரம் எரிக்கச் சென்ற இறைவனுடைய தேர் அச்சு முறிந்த இடம் என்பது தொன்நம்பிக்கை (ஐதிகம்).  
| **இறைவன்** | பாக்கபுரேசுரர் |  |
| --- | --- | --- |
| **இறைவி** | சுந்தரநாயகி |  |
| **தீர்த்தம்** | வேததீர்த்தம் |  |
| **விருட்சம்** | கொன்றை | } |
# ஃபெயர்சைல்ட் வெப்பமண்டல தாவரவியல் தோட்டம்

**ஃபெயர்சைல்ட் வெப்பமண்டல தாவரவியல் தோட்டம்** (ஆங்கிலம்: Fairchild Tropical Botanic Garden) என்பது ஐக்கிய அமெரிக்கா, மியாமியில் அமைந்துள்ள ஒரு தாவரவியல் பூங்கா ஆகும். 83 ஏக்கர் பரப்பளவில் உலகின் மிக அரிய பழ மரங்களையும் பூ மரங்களையும் இது கொண்டுள்ளது.  
ஐக்கிய அமெரிக்க அரசின் உதவியுடன் 1938 ஆம் ஆண்டு இது அமைக்கப்பட்டது. இன்று இது ஆய்வு, கல்வி, தோட்டக்கலை, பல்லுயிர் பாதுகாப்புக்காக உலகின் தலைசிறந்த தாவரவியல் பூங்காக்களில் ஒன்றாக விளங்குகின்றது.
# விக் கட்சி (ஐக்கிய அமெரிக்கா)

**விக் கட்சி ** (*Whig Party*) ஐக்கிய அமெரிக்காவில் 19வது நூற்றாண்டில் செயல்பட்ட ஓர் அரசியல் கட்சி ஆகும். ஜாக்சனிய மக்களாட்சி ஆண்டுகளில் இது செல்வாக்குடன் இருந்தது. நான்கு அமெரிக்கக் குடியரசுத் தலைவர்கள் இந்தக் கட்சியைச் சார்ந்தவர்களாவர். இரு கட்சி அமைப்பிற்கு இது தேவையாக இருந்தது. 1833 முதல் 1856 வரை அமெரிக்கக் குடியரசுத் தலைவராக இருந்த ஆன்ட்ரூ ஜாக்சனையும் பின்னர் அவரது மக்களாட்சிக் கட்சி கொள்கைகளையும் எதிர்த்து இக்கட்சி இயங்கியது. விக் கட்சியினர் நிர்வாகத் துறையை விட நாடாளுமன்றத்திற்கே முதன்மை அளிக்கப்பட வேண்டும் என்ற நிலையை ஆதரித்தனர். நவீனமயமாக்கல் திட்டங்களை விரும்பினர். 1776இல் விடுதலைக்காகப் போராடிய அமெரிக்க விக்குகளை நினைவுக்கூறும் விதமாக இக்கட்சிக்கு *விக் கட்சி* எனப் பெயரிடப்பட்டது. அக்காலத்தில் "விக்" என்ற சொல் எதேச்சதிகாரத்தை எதிர்க்கும் மக்களைக் குறிக்கப் பயன்பட்டது. விக் கட்சியில் தானியல் வெப்சுடர், வில்லியம் ஹென்றி ஹாரிசன், கென்டக்கியின் என்றி கிளே போன்றத் தேசியத் தலைவர்கள் இருந்துள்ளனர். மேலும் படைத்துறை சாதனையாளர்களான சக்கேரி டெய்லர், வின்பீல்டு இசுகாட் போன்றோரும் இருந்துள்ளனர். ஆபிரகாம் லிங்கன் இலினொய் மாநில விக் தலைவராவார்.  
இரு பத்தாண்டுகள் செயலாக்கத்தில் இருந்த விக் கட்சியின் இரு வேட்பாளர்கள், ஹாரிசன், டெய்லர், குடியரசுத் தலைவர்களாகத் தேர்ந்தெடுக்கப்பட்டனர். இருவருமே பதவிக்காலத்தில் உயிரிழந்தனர். ஹாரிசனின் மறைவிற்குப் பிறகு ஜான் டைலர் குடியரசுத் தலைவரானார்; ஆனால் இவர் கட்சியிலிருந்து நீக்கப்பட்டார். டெய்லரின் மறைவை அடுத்து பதவியேற்ற மில்லர்டு பில்மோர் விக் கட்சியிலிருந்து இந்த உயரிய தேசியப் பதவியேற்ற கடைசி நபராகும்.  
அடிமைத்தனத்தை விரிவுபடுத்தும் பிரச்சினையில் கட்சி உடைந்தது. அடிமை ஒழிப்புக் கோட்பாடு ஆதரவுக் குழு நடப்பு குடியரசுத் தலைவராக இருந்த பில்மோரை 1852ஆம் ஆண்டு தேர்தலுக்கு தங்கள் கட்சி வேட்பாளராக நியமிக்கப்படுவதை வெற்றிகரமாக தடுத்தனர். மாறாக கட்சி தளபதி வின்பீல்டு இசுகாட்டை, வேட்பாளராக நிறுத்தி தோல்வி அடைந்தது. இதனால் அக்கட்சித் தலைவர்கள், லிங்கன் உட்பட, அரசியலை விட்டு விலகினர் அல்லது கட்சி மாறினர். 1856ஆம் ஆண்டு குடியரசுத் தலைவர் தேர்தலில் எவ்வித செல்வாக்குமில்லாத விக் கட்சி மில்லர்டு பில்மோரை தனது வேட்பாளராக நியமித்தது. இதுவே அக்கட்சியின் கடைசி மாநாடாக இருந்தது.
# மேசன்-டிக்சன் கோடு

**மேசன்- டிக்சன் கோடு ** (*Mason–Dixon line* அல்லது *Mason's and Dixon's line*) எனப்படுவது 1763க்கும் 1767க்கும் இடையே *சார்லசு மேசன்* என்பவராலும் *ஜெரெமியா டிக்சன்* என்பவராலும் குடியேற்றக் கால அமெரிக்காவில் பிரித்தானிய குடியேற்றங்களிடையே எல்லைத் தகராறுகளுக்குத் தீர்வாக அமைந்த நில அளவைக் கோடாகும். நான்கு அமெரிக்க மாநிலங்களுக்கிடையேயான எல்லை வரையறுப்பாகும். இது பென்சில்வேனியா, மேரிலாந்து, டெலவெயர், மற்றும் மேற்கு வர்ஜீனியா (அப்போது வர்ஜீனியாவின் அங்கமாக இருந்தது) இடையேயான எல்லைகளை வரையறுக்கிறது. பரவலானப் பயன்பாட்டில், மேசன்–டிக்சன் கோடு வடகிழக்கு மாநிலங்களுக்கும் தெற்கத்திய மாநிலங்களுக்கும் இடையேயான பண்பாட்டு எல்லையாகக் கருதப்படுகிறது. தென் மாநில மக்கள் *டிக்சி* (*Dixie*) என்று அழைக்கப்படுகின்றனர்.  
சட்டபூர்வமான அடிமைத்தனத்திற்கான எல்லைக் கோடாக இதனைக் கொள்ள முடியாது. அடிமை மாநிலமான டெலவெயர் இக்கோட்டிற்கு வடக்கிலும் கிழக்கிலும் உள்ளது. அதேபோல இக்கோட்டிற்கு வடக்கிலும் கிழக்கிலும் உள்ள நியூ ஜெர்சியில் 1865 வரை, குறைந்தளவே எனினும், அடிமைத்தனம் இருந்து வந்தது.
# வார்ப்புரு:ஆர்.என்.ஏ முக்குறிய அட்டவணை

**வழக்கமான முக்குறிய அட்டவணை**  
| } | C | A | G |  |  |  |
| --- | --- | --- | --- | --- | --- | --- |
| }}C | }CC | }AC | }GC
! C |  |  |  |
| }}A | (Leu/L) லியூசின் | }CA | }AA | நிறுத்த முக்குறியம் (*Ochre*) | }GA | நிறுத்த முக்குறியம் (*Opal*)
! A |
| }}G | }CG | }AG | நிறுத்த முக்குறியம் (*Amber*) | }GG | (Trp/W) டிரிப்டோபான்&nbsp;&nbsp;&nbsp;&nbsp;
! G |  |
| C}C | CCC | CAC | CGC
! C |  |  |  |
| C}A | CCA | CAA | (Gln/Q) குளூட்டமின் | CGA
! A |  |  |
| C}G | CCG | CAG | CGG
! G |  |  |  |
| A}C | ACC | AAC | AGC
! C |  |  |  |
| A}A | ACA | AAA | (Lys/K) லைசின் | AGA | (Arg/R) ஆர்ஜினின்
! A |  |
| A}G | (Met/M) மெத்தியோனின் | ACG | AAG | AGG
! G |  |  |
| G}C | GCC | GAC | GGC
! C |  |  |  |
| G}A | GCA | GAA | (Glu/E) குளூட்டாமிக் காடி | GGA
! A |  |  |
| G}G | GCG | GAG | GGG
! G |  |  |  |  
:1.<small>AUG என்ற முக்குறியம் ஆனது மெத்தியோனின் என்ற அமினோ அமிலத்தைக் குறியீடு செய்வதுடன், ஒரு ஆரம்பத் தளமாகவும் செயற்படுகின்றது. அதாவது செய்திகாவும் ஆர்.என்.ஏ யின் குறியாக்கப் பகுதியில் புரத உருவாக்கத்திற்கான மொழிபெயர்ப்பு ஆரம்பிக்கும் தொடக்க முக்குறியமாக உள்ளது.</small><noinclude>  
</noinclude>
# சமாரியா

**சமாரியா** (*Samaria*, ), or the **Shomron** (, <small>Standard</small> **' <small>Tiberian</small> **'; , **' – also known as , **') என்பது விவிலிய அடிப்படையில் தென் இசுரேலிய அரசு எல்லையும் மத்தியதரைக் கடலின் கிழக்கோர நிலப்பகுதியின் தெற்கிலுள்ள மலைத்தொடர் கொண்ட பகுதியாகும். சமாரியா எனும் சொல் இசுரேலிய அரசின் தலைநகரான பண்டைய சமாரியா நகரிலிருந்து பெறப்பட்டது. தற்காலத்தில் சமாரியா என்பது மேற்குக் கரையின் தென் பகுதியைக் குறிப்பிடப் பயன்படுகின்றது.
# இனவாரி தனிப்படுத்துகை

பேருந்து நிலையமொன்றில் "நிறமுள்ளோருக்கான" காத்திருப்பு அறைக்கான வழிகாட்டி, 1943.]]
**ஐக்கிய அமெரிக்காவில் இனவாரி தனிப்படுத்துகை** (*Racial segregation in the United States*) எனும் பொதுச்சொல், வேலை, போக்குவரத்து, மருத்துவ உதவி, இருப்பிடம் போன்றவற்றில் வசதிகள், சேவைகள் மற்றும் வாய்ப்புகள் இன அடிப்படையில் பிரிக்கப்படுவதைக் குறிக்கிறது. இச்சொற்றொடர் பெரும்பாலும் சட்டத்தாலும் சமூகத்தாலும் ஆபிரிக்க அமெரிக்கர்கள் பிற இனத்தவரிடமிருந்து தனிப்படுத்துவதைக் குறிப்பிட்டாலும் மற்ற சிறுபான்மையினரும் முதன்மை பெரும்பான்மையினரிடமிருந்து பிரிக்கப்படுவதையும் குறிக்கிறது.  
ஐக்கிய அமெரிக்காவில் இனவாரி தனிப்படுத்துகையால் தனியான வசதிகள் (குறிப்பாக ஜிம் குரோ காலத்தில்) அளிக்கப்பட்டன; மேலும் இனவாதத்தின் வெளிப்பாடாக ஒரே நிறுவனத்தில் தனித்தனி பதவிகள் என்றும் விரிந்தன. காட்டாக ஐக்கிய அமெரிக்க ஆயுதப் படைகளில் 1950கள் வரை கறுப்பினத்தவரின் பிரிவுகளும் வெள்ளை இனத்தவரின் பிரிவுகளும் தனித்தனியாகப் பிரிக்கப்பட்டிருந்தன.
# ரூகொல்லா கொமெய்னி

ஆயதுல்லா **ரூகொல்லா மூசவி கொமெய்னி** (*Sayyid Ruhollah Mūsavi Khomeini*, , 24 செப்டம்பர் 1902 – 3&nbsp;சூன் 1989) ஓர் ஈரானிய அறிஞரும், இசீயா முசுலிம் மதத் தலைவரும், மெய்யியலாளரும், புரட்சியாளரும், அரசியல்வாதியும், ஈரான் இசுலாமியக் குடியரசின் நிறுவனரும் ஆவார். 1979இல் இவரால் துவங்கப்பட்ட ஈரானியப் புரட்சியை அடுத்து 2500-ஆண்டுகள் பழமை வாய்ந்த பாரசீகப் பேரரசு முடிவுக்கு வந்து ஈரானின் கடைசி அரசர் (ஷா) முகம்மத் ரிசா ஷா பஹ்லவி பதவி இழந்தார். ஈரானியப் புரட்சிக்குப் பின்னர் இவர் ஈரானின் அதியுயர் தலைவராக 1979 முதல் 3 சூன் 1989 வரை இருந்தார். இவருக்குப் பின்னர் ஈரானின் அதியுயர் தலைவராக 1989 முதல் அலி காமெனி பதவியில் உள்ளார்.  
1979 டைம் ஆண்டு நபராக அமெரிக்க டைம் செய்தி இதழால் தேர்ந்தெடுக்கப்பட்ட இவர், இசுலாமின் மீட்கைக்கு வழிகோலியதாக சியா மற்றும் சுன்னி மக்களால் ஒருசேர மிகவும் விரும்பப்பட்ட கவர்ச்சி வாய்ந்த தலைவர் எனக் கருதப்பட்டார்..
# ரூகொல்லா கொமெய்னி

## இளமைப் பருவம்

இவர் 1903 -ல் தனது தந்தையாரின் மறைவிற்குப் பின் தாயாரின் பராமரிப்பில் வளர்ந்தார். தனது 6 வது வயதில் பாரசீக மொழியில் குரானைக் கற்க ஆரம்பித்தார். பின்னர் பள்ளியில் மதக்கல்வி பயின்றார். தனது இளமைப் பருவத்தில் பெரும்பாலும் மதக்கல்வி கற்றார். இஸ்லாமிய சட்டக்கல்வியைக் கற்றறிந்தார். கவிதையிலும், தத்துவத்திலும் அவருக்கு ஈடுபாடு இருந்தது. அவரது ஆசிரியர் 'மிர்ஸா முகம்மது அலி ஸஹஹபாடியின் தாக்கம் அவரிடம் இருந்தது. கொமேனி கிரேக்கத் தத்துவத்தைக் கற்றார். அரிஸ்டாட்டிலின் தத்துவங்கள் அவருக்குள் தாக்கத்தை ஏற்படுத்தின. 'அவிஸென்னா 'மற்றும் 'முல்லா ஸாட்ரா' ஆகிய இஸ்லாமிய தத்துவ ஞானிகளின் கருத்துகளே கொமேனியை அதிகளவு கவர்ந்தன.
# ரூகொல்லா கொமெய்னி

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- அலி காமெனி - இரண்டாவது ஈரானின் அதியுயர் தலைவர்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# வெளிவரைபடம் (கணிதம்)

இருந்தால், இருந்தால் மட்டுமே, அச்சார்பு (கறுப்பு) குவிவுச் சார்பாக இருக்கும்.]]
கணிதத்தில் ஒரு சார்பு <math>f\colon \mathbb{R} \rightarrow \mathbb{R}</math> இன் **வெளிவரைபடம்** (*epigraph*) என்பது அச்சார்பின் வரைபடத்தின் மீது அல்லது அதற்கு மேற்புறமாக அமையும் அனைத்துப் புள்ளிகளின் கணமாகும்  
*f*&nbsp;:&nbsp;**R**<sup>n</sup>→**R** சார்பின் வெளிவரைபடம்:
: <math>\mbox{epi} f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu \ge f(x) \} \subseteq \mathbb{R}^{n+1},</math>  
;திட்டமான வெளிவரைபடம்
: <math>\mbox{epi}_S f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu > f(x) \} \subseteq \mathbb{R}^{n+1},</math>  
**R**&nbsp;&cup;&nbsp;&infin; கணத்தில் மதிப்புகளைக் கொண்டிருக்கும் சார்புகளுக்கும் மேலே தரப்பட்டுள்ள வரையறைகள் பொருந்தும். இதில், *f* ஆனது &nbsp;&infin;-க்குச் சமமாக (identically equal) இருந்தால், இருந்தால் மட்டுமே, அதன் வெளிவரைபடம் வெற்றுக் கணமாக இருக்கும்.  
இதேபோல, சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணம் அச்சார்பின் உள்வரைபடம் ஆகும்.
# வெளிவரைபடம் (கணிதம்)

## பண்புகள்

- ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும்.
- ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு கீழ் அரைத் தொடர்ச்சியான சார்பு.
# பாரதி புத்தகாலயம்

**பாரதி புத்தகாலயம்** (*Bharathi Puthakalayam*) என்பது தமிழ்நாட்டில் அமைந்துள்ள ஒரு தமிழ்ப் பதிப்பகம் ஆகும். இலக்கியம், அரசியல், அறிவியல் என ஆயிரத்திற்கும் மேற்பட்ட தலைப்புகளில் நூல்களைப் பதிப்பித்துள்ளது. உடன், சமூக நலம் சார்ந்த முற்போக்கு ஆய்வு நூல்களையும் வெளியிட்டு வருகின்றது. இதன் பதிப்பாளர் க.நாகராஜன்
# பாரதி புத்தகாலயம்

## வரலாறு

இப்பதிப்பகம் உழைக்கும் மக்கள் அறக்கட்டளை சாா்பில் கடந்த 2002-ஆம் ஆண்டில் ஏற்படுத்தப்பட்டது.
# பாரதி புத்தகாலயம்

## அமைப்பு

இதன் ஒரு பகுதியாக *புக்சு பார் சில்ட்ரன்* (*Books for Children*) தொடர் வரிசையாக வெளிவருகின்றது. கல்வி, குழந்தைகள், தமிழ்நாட்டு அடிப்படை கல்வி: ஆய்வு மற்றும் விமர்சனம் சார்ந்த நூல் இந்த பகுதி ஊடாக வெளியிடப்படுகிறது. மேலும் 'இளையோர் இலக்கியம்', சினிமா சார்ந்து 'புதிய கோணம்', ஆங்கில நூல்வெளியீட்டிற்காக 'Indian University Press' ஆகியவை imprint ஆக செயல்படுகின்றன.  
பதிப்பகத்தின் மாத வெளியீடான புதிய புத்தகம் பேசுது இதழ் சமூக, கலை, இலக்கியம், நூல்கள் பற்றிய தகவல்கள், விமர்சனங்கள், மதிப்புரைகள் போன்றவற்றையும் படைப்பாளிகளின் நேர்காணல்களையும் தொகுத்து வெளிவருகின்றது. இதைத் தொடர்ந்து www.bookday.in இணைய இதழ் கடந்த 10 ஆண்டுகளுக்கு மேலாக செயல்பட்டு வருகிறது. பாரதி தொலைக்காட்சி என்கிற யூடியூப் சமூக காணொலி ஊடகமும் இந்த நிறுவனத்திலிருந்து இயங்கிவருகிறது.
# பாரதி புத்தகாலயம்

## வெளியிட்ட நூல்கள்

2014ஆம் ஆண்டு நடைபெற்ற 37வது சென்னை புத்தகக் காட்சியில் பாரதி புத்தகாலயம் 100 தலைப்புகளில் புத்தகங்களைக் கொண்டு வந்தது. அவற்றில், தாரிக் அலியின் ‘அடிப்படை வாதங்களின் மோதல்’, பசவபுன்னையாவின் ‘மீரட் சதி வழக்கு’ தேவி பிரசாத் சட்டோபாத்தியாயாவின் ‘இந்திய நாத்திகம்’ சத்தியஜித் ரேயின் குழந்தைகளுக்கான 20 துப்பறியும் கதைகள், அருணனின் ‘கம்யூனிஸ்ட்டுகளின் சாதனை சரித்திரம்’, ச. தமிழ்ச்செல்வனின் ‘என் சக பயணிகள்’, ‘சந்தித்தேன்’, விழியனின் ‘உச்சிநுகர்’, மொழிபெயர்ப்பு நூலான ‘வைக்கம் பஷீர் வாழ்க்கை வரலாறு’, ‘மக்களின் மார்க்ஸ்’ போன்றவை விற்பனைக்கு வந்தன.
# மெய்ச்சுடர் (இதழ்)

**மெய்ச்சுடர்** என்பது 2010 சூலை முதல் தமிழில் வெளியிடப்பட்டு வரும் ஒரு சிற்றிதழாகும். தமிழ்ச் சிற்றிதழ் சங்கத்தில் பதிவு பெற்ற இந்த மாத இதழின் ஆசிரியராக நா.வெங்கடேசன் என்பவர் இருக்கிறார். பேராவூரணியிலிருந்து வெளியாகும் இந்த இதழ் தலையங்கம், கட்டுரை, கவிதை மற்றும் பகுதிச் செய்திகள் போன்றவற்றை உள்ளடக்கமாகக் கொண்டிருக்கிறது.
# ஜி. பார்த்தசாரதி

**கோபாலசாமி பார்த்தசாரதி** (ஜி.பார்த்தசாரதி) மே மாதம் 13 ஆம் நாள் 1940 ஆம் வருடம் பிறந்தார். இவர் சைப்ரஸ் (1990-1992), மியான்மர் (1992-1995), ஆஸ்திரேலியா (1995-1998) மற்றும் பாகிஸ்தான் (1998-2000) ஆகிய நாடுகளுக்கான இந்தியத் தூதராகப் பணியாற்றியுள்ளார். பின்னர் இந்திய வெளியுறவுத்துறையில் பணியாற்றினார். இவர் 1963 முதல் 1968 வரை இந்திய ராணுவத்திலும் பணியாற்றியுள்ளார்.
# ஜி. பார்த்தசாரதி

## இளமைப் பருவம்

இவர் 1962 ஆம் ஆண்டு சென்னை கிண்டியிலுள்ள பொறியியல் கல்லூரியில் பொறியியல் பட்டம் பெற்றவர்.
# ஜி. பார்த்தசாரதி

## இந்திய வெளியுறவுத்துறையில் பணி

- 1968 இந்திய வெளியுறவுத்துறையில் பணி
- 1982 பாகிஸ்தான் கராச்சியில் பணி
- 1985 பிரதமர் அலுவலகத்தில் பணி
- 1990 சப்ரஸ்-ல் பணி
- 1992 மியான்மரில் பணி
- 1995 ஆஸ்திரேலியாவில் பணி
- 1998 பாகிஸ்தானில் பணி
- 2000 இந்திய வெளியுறவுத்துறையில் செய்தித் தொடர்பாளர் பணி
- மே 31 , 2000 பணி ஓய்வு.  
இந்தியாவின் வெளியுறவுக் கொள்கை தொடர்பான இவரது கட்டுரைகள் பரவலான கவனத்தைப் பெற்றவை.
# மூலம் திருநாள்

**மூலம் திருநாள்** *(Mulam Thirunal Rama Varma.)* 1857 ஆம் ஆண்டு செப்டம்பர் 25'ம் தேதி சங்கனேசரி ராஜ குடும்பத்தைச் சேர்ந்த, ராஜ ராஜ வர்மா தம்புரான் மற்றும் மகாராணி லட்சுமி பாய் அவர்களின் இரண்டாவது மகனாகப் பிறந்தார். இளவயதிலேயே தாயையும் சகோதரனையும் இழந்த இவர் அன்னாஜி ராவ் (BA) மற்றும் ரகுநாத் ராவ் (BA) ஆகியோரிடம் கல்வி பயின்றார்.
ஸ்ரீ மூலம் திருநாள் ஸ்ரீ இராமவர்மா 1885-1924 வரை ஆட்சி செய்த போது, பல கல்லூரிகளும் பள்ளிக்கூடங்களும் நிறுவப்பட்டன. இவரது ஆட்சிக் காலத்தில் கல்வி, மருத்துவம், சட்ட ஒழுங்கு ஆகியவற்றில் மாற்றம் கொண்டுவரப்பட்டது. பெண்கள் கல்வியும் அனுமதிக்கப்பட்டது. ஆயுள் காப்பீடும் இவரது காலத்தில் கொண்டு வரப்பட்டது. இவரது சேவைகளைப் பாராட்டி 1898 ஆண்டு முதல் ஆங்கிலேய அரசு இவருக்கு 21 குண்டுகள் முழங்க மரியாதை அளித்து கவுரப்படுத்தியது.  
இவருக்கு இரு மனைவிகள் ஆவர். முதலாமானவர் நாகர்கோயில் அம்மவீட்டைச் சேர்ந்த அனந்தலட்சுமி பிள்ளை கொச்சம்மா ஆவார். 1882'ம் ஆண்டு ஒரு மகனைப் பெற்ற பிறகு இவர் மரணம் அடைந்தார். இரண்டாமானவர் வடசேரி அம்மவீட்டைச் சேர்ந்த கார்த்தியாயினி கொச்சம்மா ஆவார். மருமக்கதாயம் முறைப்படி இவருக்கு பெண் பிள்ளைகள் இல்லாதபடியால், மாவேலிக்கரை வீட்டைச் சேர்ந்த இரு ராஜகுமாரிகளான சேது லட்சுமி பாய் மற்றும் சேது பார்வதி பாய் ஆகிய இருவரையும் தத்தெடுத்தார்.
# மசாடா

**மசாடா** (*Masada*, எபிரேயம்: מצדה, pronounced ) என்பது இசுரேலின் தென் மாவட்டத்தில் உள்ள பண்டைய அரணும் சாக்கடலை நோக்கியவாறு யூதேய பாலைவன கிழக்கில் உள்ள தனியான பீடபூமியில் அமைந்துள்ள குன்றும் ஆகும். கி.மு. 37 க்கும் 31 க்கும் இடைப்பட்ட காலப்பகுதியில் அரண்மிக்க மசாடா மற்றும் மலையில் தனக்கென ஓர் அரண்மனையினை பெரிய ஏரோது கட்டினார். உரோம இராச்சியத்தின் படைகளினால் முதலாம் யூத-உரோமைப் போர் முடிவில் நடத்தப்பட்ட மசாடா முற்றுகையினால் இங்கு மறைந்திருந்த 960 யூதப் போராளிகள் மற்றும் அவர்களின் குடும்பத்தினரின் பெரும் தற்கொலை மேற்கொண்டனர்.  
மசாடா இசுரேலின் மிக அதிகமான உல்லாசப் பயணிகளைக் கவரும் இடமாகவுள்ளது.
# தமிழ்ச் சொல்லகராதி

**தமிழ்ச் சொல் அகராதி** இலங்கையரான கு. கதிரவேற்பிள்ளையால் உருவாக்கப்பட்டது. இது தமிழுக்குத் தமிழ் அகராதியாகும். *சங்க அகராதி*, *தமிழ்ச் சங்க அகராதி* எனும் பெயர்களாலும் வழங்கப்படும் இவ்வகராதி 3 பாகங்கைளயுடையது. ஏறத்தாழ 1800 பக்கங்களில் 63900 சொற்களுக்கான பொருள் தருகின்றது. 1904ல் சி.டபிள்யு. கதிரேவற்பிள்ளையால் அச்சிடப்பட்டு, அடுத்த பதிப்பாக இதன் முதல் பாகம் 1910 இலும், இரண்டாம் பாகம் 1912 இலும், மூன்றாம் பாகம் 1923 இலும் மதுரைத் தமிழ் சங்கத்தாரால் அச்சிடப்பட்டன.
# கெக்கெசிலி (மவுண்டன் பேற்றோல்)

**கெகெஸீலி: மவுண்டன் பேட்றோல்** (*Kekexili: Mountain Patrol*) (திபெத்திய மொழியில் ཨ་ཆེན་གངས་རྒྱལ།) 1990களில் நிகழ்ந்த உண்மைச் சம்பவங்களின் அடிப்படையில் சீன இயக்குநர் லு ச்வான் இயக்கி 2004 ஆம் ஆண்டு வெளிவந்த திரைப்படம். கருப்புமான்களை அதன் தோலுக்காக வேட்டையாடும் கும்பலை திபத்திய உள்ளூர் குழு தேடியலைந்து ஒடுக்குவதே இதன் கதை. இது ஓர் ஆவணப்படத்தைப் போல எடுக்கப்பட்ட திரைப்படம். இதன் இசையமைப்பாளர் ஸாய் லாவ். நடிகர்களாக நடித்தவர்கள் டுவோபுஜியே, ழாங் லை, கீ லியாங், ழாவோ ஹுவெயிங், மா ழான்லின் மற்றும் உள்ளூர் திபெத்திய மக்கள். பல்வேறு விருதுகளை வாங்கி உலகம் முழுவதும் பல இயற்கை ஆர்வலர்களைக் கவர்ந்த திரைப்படம். சீன அரசு இத்திரைப்படத்திற்குப் பின்னர் கருப்புமான்களைக் கொல்பவர்களுக்கு மிகக் கடுமையான தண்டனை வழங்கத் தொடங்கியது.
# கெக்கெசிலி (மவுண்டன் பேற்றோல்)

## தயாரிப்பு விபரம்

கெகெஸீலி எனும் இடத்தில் மாண்டரின் மற்றும் திபெத்திய மொழிகளில் படமாக்கப்பட்டது. கொலம்பியா பிக்சர்ஸ், வார்னர் பிரதர்ஸ் மற்றும் கேனன் ஆகிய நிறுவனங்கள் இத்திரைப்பட தயாரிப்பில் உதவி செய்தனர். படமாக்கும் போது இயக்குநர் உட்பட திரைப்படக் குழுவினர் பலருக்கு உடல் நலக்குறைவு ஏற்பட்டது. கொலம்பியா பிக்சர்ஸ்ஸின் தயாரிப்பு மேலாளர் அலெக்ஸ் கிராஃப் படப்பிடிப்புத் தளத்தில் வாகன விபத்தில் மரணமடைந்தார்.
# கெக்கெசிலி (மவுண்டன் பேற்றோல்)

## விருதுகள்

### தங்கக் குதிரை திரைப்பட விழா (2004)

- சிறந்த திரைப்படம்
- சிறந்த ஒளிப்பதிவு
- சிறந்த இயக்குநர் (பரிந்துரைக்கப்பட்டது)
- சிறந்த நடிகர் (பரிந்துரைக்கப்பட்டது)
- சிறந்த அசல் திரைக்கதை (பரிந்துரைக்கப்பட்டது)
# கெக்கெசிலி (மவுண்டன் பேற்றோல்)

## விருதுகள்

### டோக்கியோ சர்வதேச திரைப்படவிழா(2004)

- சிறப்பு நடுவர்குழு விருது
- கிராண்ட் பிரீ (பரிந்துரைக்கப்பட்டது)
# கெக்கெசிலி (மவுண்டன் பேற்றோல்)

## விருதுகள்

### தங்கச் சேவல் விருது (2005)

- சிறந்த திரைப்படம்
# கெக்கெசிலி (மவுண்டன் பேற்றோல்)

## விருதுகள்

### பெர்லின் சர்வதேச திரைப்பட விழா (2005)

- டான் குவிசோட் விருது
# கெக்கெசிலி (மவுண்டன் பேற்றோல்)

## விருதுகள்

### சண்டேன்ஸ் திரைப்பட விழா (2005)

- உயரிய நடுவர்குழு விருது (பரிந்துரைக்கப்பட்டது)
# கெக்கெசிலி (மவுண்டன் பேற்றோல்)

## விருதுகள்

### ஹூவாபியோ திரைப்பட விருதுகள் (2005)

- சிறந்த திரைப்படம்
- சிறந்த இயக்குநர்
# கெக்கெசிலி (மவுண்டன் பேற்றோல்)

## விருதுகள்

### ஹாங்காங் திரைப்பட விருதுகள் (2006)

- சிறந்த ஆசியப் படம்
# விக்கிப்பீடியா:முதற்பக்கக் கட்டுரைகள்/செப்டம்பர் 8, 2013

**மதியிறுக்கம்** என்பது ஒருவருடைய மக்கள் தொடர்பு திறன், சமுதாய அரங்கில் செயல்பாடுகள், ஆர்வம் கொள்ளும் துறைகள், நடத்தைப் பாங்கு போன்றவை இயல்பிற்கு மாறாக அமைவதற்குக் காரணமான மூளை வளர்ச்சி வேறுபாட்டைக் குறிக்கும். மதியிறுக்கத்தின் குறிப்பிட்ட மருத்துவக் காரணங்கள் முழுமையாக அறியப்படாவிட்டாலும், ஆய்வாளர்கள் சுற்றுச்சூழல் காரணிகளின் பாதிப்புக்கு ஒருவர் உள்ளாகும் வண்ணம் அமையும் மரபுக் கூறுகளினாலேயே இவ்வேறுபாடு ஏற்படுகிறது எனக் கருதுகின்றனர். சுற்றுச்சூழல் காரணிகளின் தன்மை, பருமை, இயக்கமுறை ஆகியவற்றைப் பற்றி முரண்பாடான கருத்துக்கள் நிலவி வந்தாலும் ஏழு முதன்மையான மரபணுக்கள் காரணிகளாக அறியப்பட்டுள்ளன. இவ்வேறுபாட்டின் பரம்பல் அமெரிக்காவில் 166 பேரில் ஒருவர் என்றும் ஆயிரத்தில் ஒருவர் என்றும் வெவ்வேறு புள்ளி விவரங்கள் தெரிவிக்கின்றன. இதன் அறுதியிடல் பொதுவாக உளவியல் அடிப்படையில் செய்யப்படுகிறது. இதற்கென மருத்துவப் பரிசோதனைகளும் உள்ளன. உடல்நிலைப் பரிசோதனையில் இது பொதுவாகத் தெரிய வருவதில்லை. "இது ஒரு நோயல்ல" மாறாக ஒரே அறிகுறிகளைக் கொண்ட பல நோய்களால் ஏற்படக்கூடியது என்றும் சிலர் கருதுகின்றனர். இக்குறைபாடு பொதுவாகக் குழந்தை பிறந்து மூன்று ஆண்டுகள் நிறைவடைவதற்கு முன் ஏற்படும். **மேலும்...**
---  
**ஜெயபிரகாஷ் நாராயண்** (1902-1979) இந்திய விடுதலை இயக்கத்தில் பங்காற்றிய விடுதலை வீரர். தமது அமைதியான *முழுப் புரட்சி* என்ற முழக்கத்திற்காக பரவலாக அறியப்பட்ட பொதுவுடமைவாதி. இந்திரா காந்தியால் அறிவிக்கப்பட்ட நெருக்கடி நிலைக்கு எதிராக நாடு முழுவதும் ஒடுக்கப்பட்ட எதிர்க்கட்சிகளை ஒன்று திரட்டுவதில் ஜெயப்பிரகாஷ் பெரும் பங்காற்றினார் பல்வேறு கொள்கை வேறுபாடுகள் கொண்ட பிரஜா சோஷலிஸ்ட், லோக்தளம், பழைய காங்கிரசம், சுதந்திரா, பாரதீய ஜனசங்கம் உள்ளிட்ட இடதுசாரிகள் அல்லாத கட்சிகளை இந்திரா காந்தியின் அடக்குமுறைக்கு எதிராக ஒன்றுபடுத்தினார். இந்தியாவில் 1977ஆம் ஆண்டு உருவான ஜனதா கட்சி அரசுக்கு வித்திட்டவர். 1965ஆம் ஆண்டு இவரது பொதுச்சேவைக்காக மக்சேசே பரிசு வழங்கப்பட்டது. 1998ஆம் ஆண்டு, அவரது மறைவிற்கு பிறகு, அவராற்றிய சமூகப் பணிக்காக பாரத ரத்னா விருது வழங்கப்பட்டது. **மேலும்...**
# யார்க் மண்டல மாவட்ட பள்ளி வாரியம்

**யார்க் மண்டல மாவட்ட பள்ளி வாரியம்** (*York Region District School Board*, ஆங்கிலச் சுருக்கம் **YRDSB**), கனடாவின் ஒன்ராறியோவில் யார்க் மண்டல நகராட்சியில் அமைந்துள்ள ஆங்கில பொதுப் பள்ளி வாரியம் ஆகும். இது மாநிலத்தின் மூன்றாவது பெரிய பள்ளி வாரியமாக விளங்குகிறது. இந்த வாரியத்தில் 115,000 மாணவர்கள் கல்வி கற்று வருகின்றனர். ஒன்ராறியோவில் மிகவும் விரைவாக வளர்ந்துவரும் பகுதியில் அப்பள்ளி வாரியம் அமைந்துள்ளது.
# 2020 கோடைக்கால ஒலிம்பிக் விளையாட்டுப் போட்டிகள்

**2020 கோடை ஒலிம்பிக் விளையாட்டுப் போட்டிகள்** (*2020 Summer Olympics*, 2020年夏季オリンピック), அலுவல் முறையில் **32வது ஒலிம்பியாட் விளையாட்டுகள்** (*Games of the XXXII Olympiad*), **தோக்கியோ 2020** (*Tokyo 2020*)|東京2020}}, என்பது சப்பான், தோக்கியோவில் 2021 சூலை 23 முதல் ஆகத்து 8 வரை நடைபெற்ற பன்னாட்டு பல்துறை விளையாட்டுப் போட்டிகள் ஆகும். இப்போட்டிகள் முதலில் 2020 சூலையில் நடத்தப்படவிருந்தது, கோவிட்-19 பெருந்தொற்று காரணமாக இது தள்ளிப்போடப்பட்டு, பெரும்பாலும் பார்வையாளர்கள் இன்றி நடைபெற்றன. 2021 இல் இப்போட்டிகள் நடைபெற்றாலும், இந்நிகழ்வு சந்தைப்படுத்தல், மற்றும் வர்த்தக நோக்கங்களுக்காக *தோக்கியோ 2020* என்றே அழைக்கப்பட்டது. ஒலிம்பிக் போட்டியொன்று தள்ளிப்போடப்பட்டது ஒலிம்பிக் வரலாற்றில் இதுவே முதல் தடவையாகும். மாற்றுத்திறனாளிகளுக்கான ஒலிம்பிக் போட்டிகள் 2021 ஆகத்து 24 முதல் செப்டம்பர் 5 வரை நடைபெறுகின்றன.  
2013 செப்டம்பர் 7 இல் அர்கெந்தீனா, புவெனஸ் ஐரிஸ் நகரில் நடைபெற்ற 125-வது பன்னாட்டு ஒலிம்பிக் குழுக் கூட்டத்தில் 2020 போட்டிகளை நடத்தும் நாடாக தோக்கியோ நகரம் தேர்ந்தெடுக்கப்பட்டது. தோக்கியோ இரண்டாவது தடவையாக கோடைக்காலப் போட்டிகளை நடத்தியது. முன்னதாக 1964 போட்டிகள் தோக்கியோவில் நடைபெற்றன. ஆசியாவில் இரண்டு தடவைகள் ஒலிம்பிக் போட்டிகளை நடத்திய நாடாக தோக்கியோ விளங்குகிறது. மொத்தமாக சப்பான் நான்காவது தடவையாக ஒலிம்பிக் போட்டிகளை நடத்துகிறது. சப்போரோ, நகானோ ஆகிய நகரங்களில் குளிர்காலப் போட்டிகள் முறையே 1972, 1998 ஆம் ஆண்டுகளில் நடந்தன. சப்பான் 1940 கோடைகாலப் போட்டிகளை நடத்தத் தெரிவு செய்யப்பட்டிருந்தாலும், 1938 இல் போட்டிகளை நடத்துவதில் இருந்து விலகிக்கொண்டது.
# 2020 கோடைக்கால ஒலிம்பிக் விளையாட்டுப் போட்டிகள்

## விளையாட்டுகள்

### விளையாட்டுப் போட்டிகள்

2020 கோடை ஒலிம்பிக்கில் 33 விளையாட்டுகளில் 50 பிரிவுகளில் 339 நிகழ்வுகள் நடைபெற்றன.  
- நீர் விளையாட்டுகள்
- ஒருங்கிசைந்த நீச்சல் (2)
- நீரில் பாய்தல் (8)
- மராத்தான் நீச்சல் (2)
- நீச்சற் போட்டி (35)
- நீர்ப் பந்தாட்டம் (2)
- வில்வித்தை (2)
- தடகள விளையாட்டு (48)
- இறகுப்பந்தாட்டம் (5)
- அடிபந்தாட்டம்
- அடிபந்தாட்டம் (1)
- மென்பந்தாட்டம் (1)
- கூடைப்பந்தாட்டம்
- கூடைப்பந்தாட்டம் <small>(2)</small>
- 3×3 கூடைப்பந்தாட்டம் <small>(2)</small>
- குத்துச்சண்டை (13)
- கேனோயிங்
- சலாலோம்(4)
- இசுபிரிண்ட் (12)
- மிதிவண்டி விளையாட்டு
- BMX கட்டற்ற (2)
- BMX பந்தயம் (2)
- மலையேற்ற பைக்கிங் (2)
- சாலை மிதிவண்டி (4)
- பந்தையப்பாதை மிதிவண்டி (12)
- குதிரையேற்றம்
- டிரச்ஸேஜ் சவாரி (2)
- குதிரை தேர்வு (2)
- குதித்தல் (2)
- வாள்வீச்சு (12)
- வளைதடிப் பந்தாட்டம் (2)
- கால்பந்தாட்டம் (2)
- குழிப்பந்தாட்டம் (2)
- சீருடற்பயிற்சிகள்
- கலைநயம் <small>(14)</small>
- சீரிசை <small>(2)</small>
- குதித்தெழு <small>(2)</small>
- எறிபந்தாட்டம் (2)
- யுடோ (15)
- கராத்தே
- காட்டா (2)
- குமித்தே (6)
- தற்கால ஐந்திறப்போட்டி (2)
- துடுப்பு படகோட்டம் (14)
- எழுவர் ரக்பி (2)
- பாய்மரப் படகோட்டம் (10)
- குறி பார்த்துச் சுடுதல் (15)
- தரையில் வழுக்கி விளையாட்டு (2)
- ஏறுதல் (விளையாட்டு)
- அலைச்சறுக்கு (2)
- மேசைப்பந்தாட்டம் (5)
- டைக்குவாண்டோ (8)
- டென்னிசு (5)
- நெடுமுப்போட்டி (3)
- கைப்பந்தாட்டம்
- உள்ளரங்க கைபந்தாட்டம் (2)
- கடற்கரை கைப்பந்தாட்டம் (2)
- பாரம் தூக்குதல் (14)
- மற்போர்
- கட்டற்ற (12)
- கிரேக்க-உரோமானிய (6)
# 2020 கோடைக்கால ஒலிம்பிக் விளையாட்டுப் போட்டிகள்

## பங்கேற்கும் நாடுகள்

205 தேசிய ஒலிம்பிக் குழுக்கள் மற்றும் பன்னாட்டு ஒலிம்பிக் குழுவிக் அகதிகள் ஒலிம்பிக் அணி போட்டிகளில் பங்கேற்றது. ஒவ்வொரு நாடுகளிலிருந்தும் பங்கேற்ற நபர்கள் விபரம்.
| பங்கேற்கும் தேசிய ஒலிம்பிக் குழு அணிகள் |  |
| --- | --- |
| * (5)
* (9)
* (44)
* (6)
* (2)
* (20)
* (6)
* (174)
* (17)
* (3)
* (478)
* (60)
* (44)
* (16)
* (32)
* (6)
* (8)
* (101)
* (121)
* (3)
* (7)
* (2)
* (4)
* (5)
* (7)
* (13)
* (301)
* (3)
* (2)
* (42)
* (7)
* (6)
* (3)
* (12)
* (371)
* (6)
* (5)
* (2)
* (3)
* (57)
* (406)
* (70)
* (3)
* (6)
* (14)
* (59)
* (70)
* (15)
* (115)
* (7)
* (107)
* (4)
* (2)
* (62)
* (3)
* (48)
* (133)
* (5)
* (3)
* (13)
* (33)
* (4)
* (38)
* (3)
* (30)
* (45)
* (398)
* (5)
* (4)
* (35)
* (425)
* (14)
* (376)
* (83)
* (6)
* (5)
* (24)
* (5)
* (4)
* (7)
* (6)
* (22)
* (42)
* (166)
* (4)
* (127)
* (28)
* (66)
* (4)
* (116)
* (90)
* (372)
* (28)
* (50)
* (552) **(host)**
* (14)
* (93)
* (85)
* (3)
* (11)
* (11)
* (16)
* (4)
* (33)
* (6)
* (2)
* (3)
* (4)
* (5)
* (41)
* (12)
* (6)
* (5)
* (30)
* (4)
* (4)
* (6)
* (2)
* (2)
* (8)
* (164)
* (20)
* (6)
* (43)
* (34)
* (50)
* (10)
* (3)
* (11)
* (2)
* (5)
* (278)
* (223)
* (8)
* (7)
* (60)
* (8)
* (75)
* (5)
* (10)
* (3)
* (5)
* (10)
* (8)
* (8)
* (35)
* (19)
* (210)
* (92)
* (37)
* (16)
* அகதிகள் ஒலிம்பிக் அணி (29)
* (3)
* உருசியா (328)+(2)
* (101)
* (6)
* (2)
* (5)
* (3)
* (8)
* (5)
* (3)
* (29)
* (9)
* (86)
* (5)
* (4)
* (23)
* (41)
* (53)
* (3)
* (2)
* (177)
* (236)
* (2)
* (321)
* (9)
* (5)
* (3)
* (134)
* (107)
* (6)
* (68)
* (11)
* (3)
* (42)
* (4)
* (6)
* (22)
* (63)
* (108)
* (9)
* (2)
* (25)
* (155)
* (5)
* (613)
* (11)
* (65)
* (3)
* (44)
* (18)
* (4)
* (5)
* (26)
* (5) | } |
# 2020 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

<onlyinclude></onlyinclude>
# 2020 கோடைக்கால ஒலிம்பிக் விளையாட்டுப் போட்டிகள்

## இந்தியா வென்ற பதக்கங்கள்

2020 டோக்கியோ ஒலிம்பிக் விளையாட்டுப் போட்டிகளில் இந்திய வீரர்கள மற்றும் வீராங்கனைகள் 1 தங்கம், 2 வெள்ளி மற்றும் 4 வெண்கலப் பதக்கங்கள் வென்றனர்.
| பதக்கம் | பெயர் | விளையாட்டு | நிகழ்வு | நாள் |
| --- | --- | --- | --- | --- |
| சைக்கோம் மீராபாய் சானு | பாரம் தூக்குதல் | மகளிர் 49 கிலோ எடைப் பிரிவு | 24 சூலை 2021 |  |
| ரவி குமார் தாகியா | மற்போர் | ஆண்கள் 57 கிலோ எடைப் பிரிவு | 5 ஆகத்து 2021 |  |
| பி.வி. சிந்து | இறகுப்பந்தாட்டம் | மகளிர் ஒற்றையர் | 1 ஆகத்து 2021 |  |
| லவ்லினா போர்கோஹெய்ன் | குத்துச்சண்டை | மகளிர் 69 கிலோ எடைப் பிரிவு | 4 ஆகத்து 2021 |  |
| இந்திய தேசிய வளைதடிப் பந்தாட்ட அணி | வளைதடிப் பந்தாட்டம் | ஆடவர் அணி | 5 ஆகத்து 2021 |  |
| நீரஜ் சோப்ரா | ஈட்டி எறிதல் | ஆடவர் | 7 ஆகத்து 2021 |  |
| பஜ்ரங் புனியா | குத்துச்சண்டை | ஆடவர் 67 கிலோ எடைப் பிரிவு | 7 ஆகத்து 2021 |  |
# 2020 கோடைக்கால ஒலிம்பிக் விளையாட்டுப் போட்டிகள்

## இதனையும் காண்க

- 2020 கோடைக்கால ஒலிம்பிக் போட்டிகளில் இந்தியா
- 2020 கோடைக்கால இணை ஒலிம்பிக் விளையாட்டுக்கள்
# விவிலிய எபிரேயம்

**விவிலிய எபிரேயம்** , **உயர்தர எபிரேயம்** , என்பது எபிரேய மொழியின் தொன்மையான வடிவம். கிட்டத்தட்ட மத்தியதரைக் கடலின் கிழக்கு மற்றும் யோர்தான் ஆற்றின் மேற்கு ஆகிய இடத்திலுள்ள கானான் எனப்பட்ட இடத்தில் இந்த கானானிய செமித்திய மொழி பேசப்பட்டது. இது கி.மு. 10ம் நூற்றாண்டிலிருந்து இரண்டாம் கோவில் காலம் வரை (கி.பி. 70) பயன்பட்டது. விவிலிய எபிரேயம் கி.பி. 2ம் நூற்றாண்டு வரை பேசப்பட்ட மிஸ்னாயிக் எபிரேயமாக வளர்ந்தது.
# இசுரயேல் அரசு (ஒன்றிணைந்த முடியாட்சி)

நீதித் தலைவர்கள் நூலின்படி சவுலின் ஒன்றிணைந்த முடியாட்சிக்கு முன்பு இசுரயேலர் கோத்திரங்கள் நீதித் தலைவர்கள் என்பவர்களின் கீழ் கூட்டுக் குழுவாக வாழ்ந்தனர். ஆயினும் நீதித் தலைவர் அபிமெலேக் முதலாவது இசுரேலிய அரசராக அறிவிக்கப்பட இருந்தார். ஆகவே அவர் தூபால் போரில் கொல்லப்படும் வரை இசுரவேலை நீதி செய்து ஆண்டார். ஏறக்குறைய கி.மு. 1020 இல் வெளியாரின் பாரிய அச்சுருத்தலால் இசுரயேலர் கோத்திரங்கள் ஒன்றிணைந்த முடியாட்சியை உருவாக்க ஐக்கியப்பட்டனர். சாமுவேல் பெஞ்சமின் கோத்திரத்தைச் சேர்ந்த சவுலை கிட்டத்தட்ட கி.மு. 1026 இல் முதலாவது இசுரவேலின் அரசனாக அபிஷேகம் செய்தார். ஆனால் தாவீது கிட்டத்தட்ட கி.மு. 1009–1000 இல் பலமான ஒன்றிணைந்த இசுரயேலிய முடியாட்சியை உருவாக்கினார்.  
தாவீது அரசர் கி.மு. 1006 இல் நாட்டின் தலைநகராக எருசலேமை ஏற்படுத்தினார். இதற்கு முன் எபிரோன் தாவீதிற்குக் கீழ்ப்பட்ட யூத மற்றும் பெஞ்சமினின் தலைநகராகவும், கிப்பா சவுலுக்குக் கீழ்ப்பட்ட ஐக்கிய முடியாட்சி தலைநகராகவும் இருந்தது.
# தாமு மாசிஃப்

## நிலவியல்

தாமு மாசிஃப் 145 மில்லியன் ஆண்டுகளுக்கு முன்னர் சுராசிக் காலத்தின் பிற்பகுதி முதல் ஆரம்ப கிரீத்தேசியக் காலம் வரையான காலப்பகுதியில் உருவாகியது.
# தாமு மாசிஃப்

## பெயர்

*தாமு* (Tamu) என்பது Texas A&M University என்பதன் சுருக்கக் குறியீடு ஆகும், மாசிஃப் (Massif) என்பது பிரெஞ்சு மொழியில் பிரம்மாண்டம் ("massive") என்பதாகும்.
# பத்மா கோளே

**பத்மா கோலே ** (1913–1998) இந்தியாவின் மகாராஷ்டிர மாநிலத்தைச் சார்ந்தவர். இவர் காந்தியக் கருத்துகளால் ஈர்க்கப்பட்ட பெண் கவிஞர். இவர் ராம் கணேஷ் கட்காரி, திரையம்பாக் பாபுஜி, யஷ்வந்த் தினகர் ஆகியோரின் படைப்புகளால் ஈர்க்கப்பட்டவர். இவரின் கவிதை மத்திய தர பெண்களின் வாழ்க்கையைப் பேசு பொருளாகக் கொண்டிருந்தது.
# பத்மா கோளே

## வாழ்க்கைக் குறிப்பு

பத்மா 1913, ஜூலை 10 ஆம் நாள் பிறந்தார்.
# பத்மா கோளே

## ஆக்கங்கள்

| பெயர் | வகை | வெளியான ஆண்டு | மொழி |
| --- | --- | --- | --- |
| ஆகாசவேதீ | கவிதை | 1968 | மராத்தி |
| ஸ்ராவணமேக் | கவிதை | மராத்தி |  |
| ப்ரீதிபதாவர் | கவிதை | 1947 | மராத்தி |
| நிஹார் | கவிதை | 1954 | மராத்தி |
| ஸ்வப்னஜா | கவிதை | 1962 | மராத்தி |
| ஸ்வப்ன | நாடகம் | 1955 | மராத்தி |
| ராயகடாவரீல ஏக ராத்ர | நாடகம் | மராத்தி | } |
# கவால் கிராமம்

**கவால் கிராமம்** (Kawal Village-U.P) உத்தரப்பிரதேசம் மாநிலத்தில் முசாபர் மாவட்டத்தில் உள்ள கிராமம் ஆகும்.
# கவால் கிராமம்

## அமைவிடம்

*முசாபர் மாவட்டத்தின்* தலைநகரான முசாபர் நகரிலிரிந்து புறநகர் பகுதியில் அமைந்துள்ளது கவால் கிராமம்.
# கவால் கிராமம்

## நிகழ்வு

ஆகஸ்ட் 27ம் தேதி ஒரு தரப்பைச் சேர்ந்த பெண் ஒருவரை மற்றொரு தரப்பைச்சேர்ந்த ஷானவாஸ் என்பவர் கிண்டல் செய்தார். ஆகையால் அப்பெண்ணின் உறவினர்கள் சச்சின் மற்றும் கவுரவ் இருவரும் சேர்ந்து ஷானவாஸ்சை கொலை செய்தனர். ஷானவாஸ் கொலையைத் தொடர்ந்து அவர்கள் இருவரையும் ஷானவாஸ் உறவினர்கள் சுட்டுக் கொலை செய்தனர். இதனால் அப்பகுதி காவல் நிலையத்தில் 6 பேர் மேல் வழக்கு பதிவு செய்யப்பட்டது.
# கவால் கிராமம்

## கலவரம்

இதன் தொடர்ப்பாக 7 ம் தேதி நக்லா மண்டலம் பகுதியில் கூட்டம் ஒன்று போடப்பட்டது. அதன் தொடர்ச்சியாக அப்பகுதியில் கலவரம் பரவத் துவங்கியது. அது முசாபர் மாவட்டத்திலும் பரவியது. மற்றும் இக்கலவரம் அருகில் அமைந்துள்ள பாக்பட் மாவட்டத்திலும் பரவியது.  
இச்சம்பவத்தால் இப்பகுதியில் நடந்த கலவரத்தால் 31 பேர் மரணம் அடைந்துள்ளதாகவும் 45 பேர் படுகாயம் அடைந்துள்ளதாகவும் பத்திரிக்கைகள் தெரிவித்தன. 13.09.2013 கணக்குப்படி மரணம் அடந்தோர் எண்ணிக்கை 48 ஆக உயர்ந்தது..
# கவால் கிராமம்

## ராணுவம் வருகை

கவால் கிராமத்தில் நடந்த இச்சம்பவத்தால் 10,000 மாநில பாதுகாப்பு படை குவிக்கப்பட்டது. 1,300 மத்திய ரிசர்வ் படையும், 1,200 அதிவிரைவு படையும் குவிக்கப்பட்டது.
# கவால் கிராமம்

## ஊரடங்கு உத்தரவு

இப்பகுதியில் 12.09.2013 வரை ஊரடங்கு உத்தரவு போடப்பட்டுள்ளது. மற்றும் பள்ளிகள், கல்லூரிகளுக்கு விடுமுறை விடப்பட்டன.
# கவால் கிராமம்

## ஆதாரங்கள்

- muzaffarnagar-riots, ekuruvi.com
- உ.பி.யில் கலவரம் தொடர்கிறது வீடு வீடாக சோதனை நடத்தி பயங்கர ஆயுதங்கள் பறிமுதல் . நாளிதழ்:தினகரன்
- Akhilesh faces people’s anger in Muzaffarnagar தி இந்து, 16/09/2013.
# ஆல்க்கீன்

, ஒர் எளிய ஆல்கீன்.]]
கரிம வேதியியலில் **ஆல்க்கீன்** (*alkene*), **ஒலிபீன்** (*olefine*), **ஒலிபைன்** (*olefine*), அல்லது **மதுக்கணுகம்** என்பது ஒரு நிறைவுறாத வேதியியல் சேர்மம் ஆகும். இது குறைந்தது ஒரு கரிமம்–கரிமம் இரட்டைப் பிணைப்பைக் கொண்டிருக்கும். ஆல்கீன்கள் கரிம-கரிம இரட்டைப் பிணைப்பை வினைத் தொகுதியாகக் கொண்ட நீரகக்கரிமம் (ஐதரோகார்பன்) ஆகும். இவை இயற்கையில் தாராளமாகக் கிடைக்கின்றன. ஒரே ஒரு இரட்டைப் பிணைப்பைக் கொண்டு வேறு எந்த செயல்படு தொகுதியும், இல்லாத எளிய வளையமில்லா ஆல்கீன்கள் ஒற்றை-ஈன்கள் (*mono-enes*) எனப்படுகின்றன. இவை படிவரிசை ஐதரோகார்பன் சேர்மங்களைத் தருகின்றன. இப்படிவரிசை ஆல்கீன்களின் பொது வாய்ப்பாடு <sub>n</sub><sub>2n</sub> ஆகும்.. ஆல்கீன்கள் அவற்றோடு தொடர்புடைய ஆல்க்கேன்களை விட இரண்டு ஐதரசன் அணுக்களைக் குறைவாகப் பெற்றுள்ளன (ஆனால் கார்பன் அணுக்களின் எண்ணிக்கை சமமாக இருக்கும்).  
மிக எளிய ஆல்கீனுக்கு எடுத்துக்காட்டு எத்திலீன் (C<sub>2</sub>H<sub>4</sub>) ஆகும். இதன் ஐயுபிஏசி பெயர் *எத்தீன்*. ஆல்கீன்களை ஒலிபீன்கள் என்றும் (குறிப்பாக எரியெண்ணெய், வேதியியல் தொழில் நிறுவனங்கள்) அழைக்கின்றனர். நறுமண சேர்மங்களான வளைய ஆல்கீன்கள் கட்டமைப்பு மற்றும் பண்புகளில் மாறுபட்டிருப்பதால் அவை ஆல்கீன்களாக கருதப்படுவதில்லை.
# ஆல்க்கீன்

### வடிவம்

இணைதிறன் கூடு இலத்திரன் சோடி விலக்கல் (*valence shell electron pair repulsion*, VSEPR) கொள்கையானது பல அணு மூலக்கூறுகளின் வடிவமைப்புகளை எளிய முறையில் நிர்ணயிக்க உதவுகிறது. இக்கொள்கையின்படி ஆல்க்கீன்களின் இரட்டைப் பிணைப்பில் உள்ள ஒவ்வொரு கார்பன் அணுவின் பிணைப்புக் கோணமும் கிட்டத்தட்ட 120° ஆகும். இரட்டைப் பிணைப்பைக் கொண்ட கார்பன் அணுக்களுடன் இணைந்துள்ள செயல்படு தொகுதிகளினால் உருவாகும் பிணைப்பற்ற இடைவிசைகள் அறிமுகப்படுத்தும் கொள்ளிட இறுக்கம் (*steric strain*) காரணமாக பிணைப்புக் கோணம் மாறுபடலாம். எடுத்துக்காட்டாக புரோப்பிலீனில் உள்ள C-C-C யில் பிணைப்புக் கோணம் 123.9° ஆகும்.
# ஆல்க்கீன்

## இயற்பியற் பண்புகள்

ஆல்க்கீன்களின் இயற்பியல் பண்புகள் ஆல்க்கேன்களின் இயற்பியல் பண்புகளோடு ஒப்பிடக்கூடியதாகவே உள்ளன. ஆல்க்கீன்களின் அமிலத்தன்மை ஆல்கேன்களின் அமிலத்தன்மையை விட சற்று அதிகமாக உள்ளது என்பதே இவ்விரண்டின் இயற்பியற் பண்புகளுக்கிடையே உள்ள முக்கிய வேறுபாடு ஆகும் ஆல்க்கீன்களின் இயற்பியல் தன்மைகள் அவற்றினுடைய மூலக்கூற்று நிறையை அடிப்படையாகக் கொண்டுள்ளன. எளிய ஆல்க்கீன்களான எத்தீன், புரோப்பீன், மற்றும் பியூட்டீன் முதலியன வளிமங்களாக உள்ளன. தோராயமாக 5 முதல் 16 வரையிலான கார்பன் அணுக்களைக் கொண்ட கிளைகளற்ற நேர்கோட்டு ஆல்க்கீன்கள் திரவ நிலையிலும் அதற்கு மேற்பட்ட கார்பன் அணுக்கள் கொண்டவை மெழுகையொத்த திண்மங்களாகவும் காணப்படுகின்றன.
# ஆல்க்கீன்

## வேதிவினைகள்

ஆல்க்கீன்களில் கார்பன் – கார்பன் பை பிணைப்பு காணப்படுவதால் இவை ஆல்க்கேன்களைக் காட்டிலும் அதிக வினைபுரியும் தன்மையைக் கொண்டுள்ளன. மேலும் இவற்றின் மூலக்கூறுகளில் பை-இலத்திரன்களைக் கொண்டிருப்பது ஆல்க்கீன்களுக்குரிய தனிச்சிறப்பு ஆகும். ஆல்க்கீன்களின் பெரும்பாலான வேதிவினைகள் பை பிணைப்பில் முறிவு ஏற்பட்டுப் புதிய ஒற்றைப் பிணைப்புகள் உருவாவதால் நிகழ்கின்றன.  
ஆல்க்கீன்கள் பல்வேறு வகையான வினைகளில் பங்கேற்பதால் அவை பெட்ரோலிய வேதியியல் தொழிற்துறைக்கு மூலப்பொருளாக நின்று சேவையாற்றுகின்றன.
# ஆல்க்கீன்

## வேதிவினைகள்

### கூட்டு வினைகள்

ஆல்க்கீன்களில் உள்ள இரட்டைப் பிணைப்பு திறப்பின் காரணமாக ஆல்க்கீன்கள் பல கூட்டு வினைகளில் பங்கேற்கின்றன. பெரும்பாலான கூட்டு வினைகள் இலத்திரன்கவர் சேர்ப்பு (electrophilic addition) இயக்க அமைப்பின் அடிப்படையைப் பின்பற்றுகின்றன. இத்தைகய கூட்டு வினைகளுக்கு எடுத்துக்காட்டாக. பின்வருவனவற்றைக் குறிப்பிடலாம்:
:
# ஆல்க்கீன்

## வேதிவினைகள்

### கூட்டு வினைகள்

#### ஐதரசனேற்றம்

ஆல்க்கீன்களை ஐதரசனேற்றம் (*hydrogenation*) செய்வதன் மூலமாக அதனோடு தொடர்புடைய ஆல்க்கேன்களைப் பெற முடியும். உலோக ஊக்கி முன்னிலையில், அழுத்தம் பிரயோகித்து ஆல்க்கீன்களை எளிதில் ஐதரசனேற்றம் செய்ய முடியும். சுமார் 200 – 300° செ. வெப்பநிலையில் உலோக வினையூக்கி அலுமினா மீது படிந்த நிக்கல் நல்ல பயனுள்ள ஊக்கியாக உபயோகமாகிறது. பொதுவாக தொழிற்சாலைகளில் பிளாட்டினம், நிக்கல், பலேடியம் போன்ற வினையூக்கிகள் பயன்படுத்தப்படுகின்றன. ஆய்வகங்களில் பொதுவாக நிக்கல்-அலுமினியம் கலப்புலோகம் உலோக ஊக்கியாக பயனாகிறது. (செபேடியர் – சென்ட்ரன் ஒடுக்கம்). மிகவும் எளிய கூட்டு வினைக்கு உதாரணம் எத்திலீனில் இருந்து எத்தேன் பெறும் வினையாகும்  
:CH<sub>2</sub>=CH<sub>2</sub> + H<sub>2</sub> → CH<sub>3</sub>-CH<sub>3</sub>
# ஆல்க்கீன்

## வேதிவினைகள்

### கூட்டு வினைகள்

#### நீரேற்றம்

எளிய ஆல்க்கீன்களுடன் நீர் மூலக்கூறு கூடி ஆல்ககால்கள் உண்டாகின்றன. வலிமை மிக்க அமில ஊக்கியான கந்தக அமிலத்தின் முன்னிலையில் நீர் ஆல்க்கீனுடன் கூட்டு வினையில் ஈடுபடுகிறது. தொழில்துறையில் எத்தனால் இம்முறையில் தயாரிக்கப்படுகிறது.  
:CH<sub>2</sub>=CH<sub>2</sub> + H<sub>2</sub>O</sub> → CH<sub>3</sub>-CH<sub>2</sub>OH  
ஆல்க்கீன்களை ஆக்சிமெர்குரேசன் (*oxymercuration*) வினை மூலமாகவும் ஆல்ககால்களாக மாற்ற இயலும்.
# ஆல்க்கீன்

## வேதிவினைகள்

### கூட்டு வினைகள்

#### ஆலசனேற்றம்

எலக்ட்ரோபிலிக் ஆலசனேற்ற வினைகளில் ஆல்க்கீன்கள் புரோமின், குளோரின் ஆகியவற்றுடன் எளிதாக வினையில் ஈடுபட்டு டைபுரோமோ மற்றும் டைகுளோரோ ஆல்கேன்கள் கிடைக்கின்றன. (1,2 – டைஆலைடுகள் அல்லது எத்திலீன் டைஆலைடுகள்). இவ்வினையில் புரோமின் நிறமிழக்கிறது. இந்த சோதனை நிறைவுறா தன்மையை கண்டறியப் பயன்படுகிறது.  
:CH<sub>2</sub>=CH<sub>2</sub> + Br<sub>2</sub> → BrCH<sub>2</sub>-CH<sub>2</sub>Br
# ஆல்க்கீன்

## வேதிவினைகள்

### கூட்டு வினைகள்

#### ஐதரோஆலசனேற்றம்

ஐதரோஆலசனேற்றம் என்பது ஐதரசன் குளோரைடு (HCl) அல்லது ஐதரசன் அயோடைடு (HI) போன்ற ஐதரசன் ஆலைடுகளுடன் ஆல்க்கீன்கள் கூட்டுவினை புரிந்து ஆல்கைல் ஆலைடுகளைத் தருகிற வினையாகும்.  
:CH<sub>3</sub>-CH=CH<sub>2</sub> + HI → CH<sub>3</sub>-CH**I**-CH<sub>2</sub>-**H**  
புரொபலீன் ஐதரசஅயோடைடுடன் வினைபுரிந்து இரண்டு விளைபொருட்களை புரொபைல் அயோடைடு, ஐசோபுரொபைல் அயோடைடு ஆகியவற்றை விளைவிக்க முடியும். ஆனால் ஐதரசஅயோடைடு புரொபலீனுடன் கூடி உண்மையில் ஐசோபுரொபைல் அயோடைடு மட்டுமே கிடைக்கிறது. இவ்வாறு இரு விளைபொருட்கள் கிடைக்க வாய்ப்பிருந்தாலும் உண்மையில் ஒரே ஒரு விளைபொருள் கிடைப்பதை மார்க்காவ்னிகாவ் என்ற உருசிய வேதியியலாளர் விளக்கினார். இவ்விளக்கத்தையே "மார்க்காவ்னிகாவ் விதி" என்கிறோம். இவ்விதியின்படி கூடும் மூலக்கூறிலுள்ள எதிர்மின் பகுதி, ஆல்க்கீனிலுள்ள குறைந்த ஐதரசன் அணுக்களுடன் பிணைக்கப்பட்டுள்ள கார்பன் அணுவுடனேயே இணைகிறது.  
இவ்வினையில் கார்போகேட்டயான் இடைநிலை சேர்மமாக உண்டாகிறது. அதிக பதிலீடு அடைந்த கார்போகேட்டயான், குறைபதிலீடு அடைந்த கார்போகேட்டயானை விட இடைநிலை சேர்மமாக உண்டாக இவ்வினையில் அதிக வாய்ப்புள்ளது. ஏனெனில் முன்னது பின்னதைவிட அதிக நிலைத்தன்மை உடையது.  
மாறாக தீவிர ஊக்கிகள் அல்லது மற்ற வேதிப்பொருட்களின் பயன்பாடு காரணமாக இவ்வினையில் எதிர் விளைவுகள் ஏற்படலாம், ஆனால் எதிர்வினை-இடைநிலை கட்டமைப்புகள் மற்றும் வழிமுறைகள் வேறுபட்டிருக்கும். குறிப்பாக ஐதரோபுரோமிக் அமிலம் பல்வேறு மாசுக்கள் அல்லது வளிமண்டல ஆக்சிஜன் முன்னிலையில் பாதிப்புக்குள்ளாகி மார்கானிகாவ் விதியை தலைகீழாக்க வழிவகுத்தது:  
:CH<sub>3</sub>-CH=CH<sub>2</sub> + HBr → CH<sub>3</sub>-CH**H**-CH<sub>2</sub>-**Br**
# ஆல்க்கீன்

## வேதிவினைகள்

### கூட்டு வினைகள்

#### ஆலோயைட்ரின் உண்டாதல்

ஆல்க்கீன்கள் நீர் மற்றும் ஆலசன்களுடன் கூட்டுவினை புரிந்து ஆலோயைட்ரின் (*halohydrin*) உண்டாகிறது. தகுந்த சூழ்நிலையில் HOCl, HOBr ஆகியவை ஆல்க்கீன்களுடன் கூடி 1,2 ஆலோ ஆல்ககால் அல்லது ஆலோயைட்ரின் உண்டாகிறது. ஆல்க்கீன்கள் HOCl அல்லது HOBr உடன் நேரடியாக வினை புரிந்து ஆலோயைட்ரின்கள் உண்டாவதில்லை. மாறாக, நீர் முன்னிலையில் புரோமின் அல்லது குளோரின் ஆல்க்கீனுடன் வினைபுரிந்து வினைபொருளைத் தருகிறது.  
:CH<sub>2</sub>=CH<sub>2</sub> + X<sub>2</sub> + H<sub>2</sub>O</sub> → XCH<sub>2</sub>-CH<sub>2</sub>OH + HX
# ஆல்க்கீன்

## வேதிவினைகள்

### கூட்டு வினைகள்

#### ஆக்சிசனேற்றம்

ஆல்க்கீன்கள் அதிக அளவிலான ஆக்சிசனேற்றிகளினால் எளிதாக ஆக்சிசனேற்றம் அடைகின்றன. ஆக்சிசன் முன்னிலையில், ஆல்க்கீன்கள் பிரகாசமான சுடருடன் எரிந்து கார்பன் டை ஆக்சைடு மற்றும் நீரை கொடுக்கின்றன. வினையூக்கிகள் முன்னிலையில் ஆல்க்கீன்களை ஆக்சிசனேற்றம் செய்யும்போது அல்லது கார்பாக்சிலிக் அமிலத்துடன் வினை புரியும்போது ஈபாக்சைடு (*epoxide*) பெறப்படுகிறது.  
ஓசோனுடன் ஆல்க்கீன்கள் வினைபுரியும் போது ஆல்க்கீனில் உள்ள இரட்டைப்பிணைப்பு உடைந்து இரண்டு ஆல்டிகைடுகள் அல்லது இரண்டு கீட்டோன்கள் உருவாகின்றன. அடர்த்தியான KMnO4 உடன் அமிலக்கரைசலில் வினைபுரிந்து கீட்டோன்கள் அல்லது கார்பாக்சிலிக் அமிலங்கள் விளைகின்றன.  
:R<sub>1</sub>-CH=CH-R<sub>2</sub> + O<sub>3</sub> → R<sub>1</sub>-CHO + R<sub>2</sub>-CHO + H<sub>2</sub>O  
அடையாளம் தெரியாத ஆல்க்கீன் இரட்டைப்பிணைப்பின் இருப்பிடத்தை இவ்வினையின் மூலமாக கண்டறியலாம்.  
குறைவான வெப்பநிலையில் மிதமான KMnO<sub>4</sub> அல்லது ஆஸ்மியம் டெட்ராக்சைடு அல்லது பிற ஆக்சிசனேற்றிகளின் உதவியை பயன்படுத்தி ஆக்சிசனேற்றம் நிகழ்வதை தடுக்கலாம்.
# ஆல்க்கீன்

## வேதிவினைகள்

### பலபடியாக்கல்

ஒருமம் (*monomer*) என அழைக்கப்படும் எளிய மூலக்கூறுகள் பல இணைந்து பல்லுறுப்பிகள் (*polymers*) எனும் பேரளவு மூலக்கூறு உண்டாகும் வினைக்கு பல்லுறுப்பாக்கல் (அல்லது பலபடியாக்கல்) வினை என்று பெயர். ஆல்க்கீன்கள் பலபடியாகல் வினைகளில் ஈடுபட்டு தொழில்துறை முக்கியத்துவம் பெற்ற நெகிழிகள், பாலிஎத்தீலீன் மற்றும் பாலிபுரொபைலீன் போன்ற பல்லுறுப்பிகளைத் தருகின்றன. ஆல்க்கீன் மானோமர்களிடம் இருந்து தயாரிக்கப்படும் பல்லுறுப்பிகள் பொதுவாக பாலிஒலிபின்கள் என்று அழைக்கப்படுகின்றன. சில வேளைகளில் அவை பாலிஆல்க்கீன்கள் என்றும் அழைக்கப்படுவதுண்டு. ஆல்ப்பா ஒலிபீன்களிட்ம் இருந்து பெறப்படும் பல்லுறுப்பிகள் பாலிஆல்ப்பாஒலிபீன் (polyalphaolefin, PAO) என்றழைக்கப்படுகின்றன. தனி உறுப்புகள் அல்லது அயனிப் பிணைப்பு மூலமாக பலபடியாக்கல் வினை முன்னெடுக்கப்படுகிறது. இம்முறையில் இரட்டைப்பிணைப்பை ஒற்றைப்பிணைப்பாக மாறவும் புதிய ஒற்றைப் பிணைப்பை உருவாக்கிடவும் அவை பிற மானோமர்களுடன் இணைந்து ஒற்றைப்பிணைப்பு உருவாகவும் வழி உண்டாகிறது.  
nCH<sub>2</sub> = CH<sub>2</sub> → (- CH<sub>2</sub> - CH<sub>2</sub>)<sub>n</sub>